**Könyvtári katalógus és nyilvántartó rendszer teszt jegyzőkönyv**

Tesztelést végezte: Béres Gábor

Operációs rendszer: WIN10

Böngésző: Google Chrome

Dátum: 2021.01.15

Talált hibák száma: 0

*Felhasználói műveletek tesztelése*

1. **Felhasználói adatok módosítása**

A rendszerbe való belépést követően a navigációs sáv jobb oldalán megjelenik, hogy ki van bejelentkezve, erre kattintva egy legördülő menü nyílik meg, ahol elérhető a felhasználaói adatok módosítása űrlap, melyen megjelennek a regisztráció során felvett adatok, melyek közül azonban csak a telefonszám és e-mail cím mezők módosíthatóak.

* + 1. Első lépésben felvettem saját magamat mint olvasót az adatbázisba saját személyes adataimmal.
    2. Belépést követően megnyitottam a *Felhasználói adatok módosítása* űrlapot, melyen csak a telefonszámot és az e-mail címet tudtam módosítani.
    3. A telefonszámnak nem 11 jegyű számot adva a következő hibaüzenet jelent meg: „A telefonszámnak 11 számjegyből kell állnia.”
    4. Az e-mail címet [gberes@invitel.co.uk](mailto:gberes@invitel.co.uk) címre módosítva a következő hibaüzenet jelent meg: „Nem létező mail szerver szerepel a megadott e-mail címben.”
    5. Mindkét mezőt üresen hagyva a „Sikeresen módosította adatait.” üzenet jelent meg.
    6. 11 számjegyből álló telefonszámot és [gberes@gmail.com](mailto:gberes@gmail.com) címet megadva szintén a „Sikeresen módosította adatait.” üzenet jelent meg.
    7. Ha az email cím nem tartalmazott @ karaktert, vagy nem megengedett karaktert tartalmazott pl. vesszőt, a rendszer hibaüzenetben jelezte ezt a módosítás gomb megnyomása előtt.

1. **Jelszó csere**

Az olvasó regisztrációjakor a születési dátum számjegyeiből álló jelszót lehet csak megadni, hogy a felhasználó első alkalommal emlékezzen rá. Első belépést követően lehet módosítani tetszőleges 8 karakterből álló vagy hosszabb jelszóra. Az űrlap 3 mezőt tartalmaz: Régi jelszó, Új jelszó (2-szer).

* 1. Először nem a jelenlegi jelszót adatam meg a régi jelszó mezőben, a következő hibaüzenetet kaptam: „A megadott régi jelszó hibás!”.
  2. Másodszor helyesen adtam meg a régi jelszót, viszont csak 3 jegyű számot adtam meg új jelszóként. Erre az „Az új jelszó nincs min. 8 karakter hosszú, vagy nem egyezik meg a megerősítő mezőben levővel.” üzenet jelent meg.
  3. Harmadszor 8 karakter hosszú, de a két Új jelszó mezőben eltérő karaktersorozatot adtam meg, mire szintén a fenti hibaüzenet jelent meg.
  4. Negyedszer helyesen megadva a régi jelszót és kétszer megadva a barackfa jelszót az Új jelszó mezőben. „Sikeresen módosította jelszavát.” üzenet jelent meg.

1. **Könyveim**

Az olvasó által kölcsönzött könyvek megtekinthetők, ha az olvasó belép saját felhasználó neve alatt a rendszerbe.

* 1. Először könyvtárosként kikölcsönöztem magamnak egy könyvet.
  2. Majd olvasóként belépve a Könyveim menüpontra kattintva megjelent egy lista, melyben a kikölcsönzött könyv szerzője, címe, példányazonosítója valamint a kölcsönzési határidő szerepelt az elvárásoknak megfelelően.